Heptan

Heptan er et hydrokarbon av gruppen alkaner som inneholder syv karbonatomer og 16 hydrogenatomer. Heptan finnes i råolje og i eteriske oljer fra enkelte furu-arter.

Heptan kalles av og til renset bensin, men dette kan også vise til alkylatbensin.

Egenskaper og bruksområder
Heptan brukes som løsemiddel i laboratorier, og er referansepunkt for 0 oktan ved bestemmelse av oktantallet i motorbensin.
Heptan brukes også i impregneringsmiddel for skinn på grunn av sine hydrofobe egenskaper.

Se også 
 Alkylatbensin

Alkaner